**ANUNŢ**

**privind iniţierea consultărilor publice asupra proiectului Hotărîrii Guvernului cu privire la aprobarea Programului Național de Consolidare și Dezvoltare a Sectorului de Acvacultură în Republica Moldova**

 **pentru anii 2020-2026**

**și a Planului de acțiuni privind implementarea acestuia pentru anii 2020-2022**

În conformitate cu prevederile Legii Nr. 239 din 13.11.2008 privind transparenţa în procesul decizional, Ministerul Agriculturii, Dezvoltării Regionale și Mediului inițiază, începând cu data de 17 septembrie 2019, inițierea consultărilor publice asupra proiectului de hotărîre de Guvern cu privire la aprobarea Programului Național de Consolidare și Dezvoltare a Sectorului de Acvacultură în Republica Moldova pentru anii 2020-2026 și a Planului de acțiuni privind implementarea acestuia pentru anii 2020-2022.

*Necesitatea elaborării proiectului* vine în urma procesului transparent de dialog cu mediu de afaceri de domeniu și la inițiativa Direcției politici de producţie, procesare și reglementare a calității produselor de origine animalieră, pentru soluționarea problemelor din sectorul Acvaculturii.

*Scopul Programului* este asigurarea trecerii de la produsele piscicole de import la produsele autohtone, folosirea rațională a bazinelor acvatice naturale și artificiale, și introducerea noilor tehnologii în acvacultură.

*Sarcina Programului* este crearea condițiilor pentru dezvoltarea acvaculturii cît și păstrarea și restabilirea fondului genetic piscicol; dezvoltarea potențialului științific și tehnologic, introducerea tehnologiilor inovatoare în domeniul acvaculturii capturării resurselor biologice acvatice; prelucrarea și depozitarea materiilor prime a produselor finite; asigurarea eficienței activităților autorităților de stat în acvacultură și îmbunătățirea cadrului legal de reglementare.

Recomandările părților interesate, cu privire la elaborarea proiectului menționat pot fi expediate până la data de 17 octombrie 2019, către Viorica Țurcanu, consultant superior, Direcția politici de producţie, procesare și reglementare a calității produselor de origine animalieră, la adresa electronică: viorica.turcanu@madrm.gov.md, tel: 022 204-568, sau la adresa or. Chișinău, str. Constantin Tănase, 9.